L 315/8
LV
Eiropas Savienības Oficiālais Vēstnesis
7.12.2022.
2. pants
Definīcijas Šajā regulā piemēro attiecīgi Regulas (ES) 2018/1091 2. panta a), b), d) un e) punktā noteiktās definīcijas “lauku saimniecība”, “kopienas zemes lauksaimniecības vienība”, “lauksaimniecības dzīvnieku vienība” un “izmantotā lauksaimniecībā izmantojamā zeme”.
Papildus piemēro šādas definīcijas: 1)
“lauksaimnieciska darbība” ir ekonomiskas darbības, kuras lauksaimniecībā veic saskaņā ar Eiropas Parlamenta un Padomes Regulu (EK) Nr. 1893/2006 (21) un kuras ietilpst grupu A.01.1, A.01.2, A.01.3, A.01.4, A.01.5 darbības jomās vai grupas A.01.6 darbības jomā “lauksaimniecībā izmantojamās zemes uzturēšana labā lauksaimniecības un vides stāvoklī” Savienības ekonomiskajā teritorijā, un kuras veic kā primārās vai sekundārās darbības; attiecībā uz A.01.49. klases darbībām ir iekļautas tikai darbības “Daļēji pieradinātu un citu dzīvu dzīvnieku audzēšana un pavairošana”, izņemot kukaiņu audzēšanu, un “Biškopība un medus un bišu vaska ražošana”;
2)
“piensaimniecības uzņēmums” ir uzņēmums vai lauku saimniecība, kas iepērk pienu vai dažos gadījumos piena produktus, lai tos pārveidotu par piena produktiem; tas ietver arī uzņēmumus, kas savāc pienu vai krējumu ar mērķi visu vai daļu no tā bez pārstrādes nodot citiem piensaimniecības uzņēmumiem;
3)
“kautuve” ir oficiāli reģistrēts un apstiprināts uzņēmums tādu dzīvnieku kaušanai un apstrādei, kuru gaļa paredzēta lietošanai pārtikā;
4)
“inkubators” ir uzņēmums olu ievietošanai inkubatorā, perēšanai un cāļu ieguvei;
5)
“novērojamā vienība” ir identificējama vienība, par kuru iespējams iegūt datus;
6)
“joma” ir viena vai vairākas datu kopas, kas attiecas uz konkrētiem tematiem;
7)
“temats” ir par novērojamām vienībām vācamās informācijas saturs; katrs temats aptver vienu vai vairākus detalizētus tematus;
8)
“detalizēts temats” ir par novērojamām vienībām vācamās informācijas detalizētais saturs, kas attiecas uz kādu tematu; katrs detalizētais temats aptver vienu vai vairākus mainīgos lielumus;
9)
“augu aizsardzības līdzekļi” ir līdzekļi tādā veidā, kādā tos piegādā lietotājam, un kuri sastāv no Regulas (EK) Nr. 1107/ 2009 2. panta 2. punktā minētajām darbīgajām vielām vai satur tās, aizsargvielas, kā izklāstīts minētās regulas 2. panta 3. punkta a) apakšpunktā, vai sinerģisti, kā izklāstīts minētās regulas 2. panta 3. punkta b) apakšpunktā, un kuri paredzēti kādam no minētās regulas 2. panta 1. punktā aprakstītajiem lietojumiem;
10) “datu kopa” ir viens vai vairāki agregēti mainīgie lielumi, kas sakārtoti strukturētā veidā; 11) “mainīgais lielums” ir novērojamās vienības raksturlielums, kas var uzrādīt vairāk nekā vienu vērtību no vērtību kopas; 12) “iepriekš pārbaudīti dati” ir dati, ko dalībvalstis ir pārbaudījušas, pamatojoties uz saskaņotiem kopīgiem validācijas noteikumiem, ja tādi ir pieejami; 13) “ad hoc dati” ir dati, kas lietotājus konkrētā brīdī īpaši interesē, bet kas nav iekļauti tradicionālajās datu kopās; 14) “administratīvie dati” ir dati, kurus ir radījis ar statistiku nesaistīts avots, parasti – publisko vai privāto tiesību subjekts, un kuru galvenais mērķis nav statistikas sniegšana; 15) “metadati” ir informācija, kas ir vajadzīga, lai izmantotu un interpretētu statistiku, un kas strukturēti apraksta datus; 16) “profesionālais lietotājs” ir jebkura persona, kas profesionālajā darbībā lieto augu aizsardzības līdzekļus, tostarp operatori, tehniķi, darba devēji un pašnodarbinātas personas, kas strādā lauksaimniecībā.
(21) Eiropas Parlamenta un Padomes Regula (EK) Nr. 1893/2006 (2006. gada 20. decembris), ar ko izveido NACE 2. red. saimniecisko darbību statistisko klasifikāciju, kā arī groza Padomes Regulu (EEK) Nr. 3037/90 un dažas EK regulas par īpašām statistikas jomām (OV L 393, 30.12.2006., 1. lpp.).